**Reklamačný poriadok**

Lenka Škulová, so sídlom Slovenskej armády 39, 953 01 Zlaté Moravce, IČO: 47854898, zapísaná v Živnostenskom registri SR je oprávnená poskytovať na území Slovenskej republiky realitné služby. Realitnou kanceláriou Lenka Škulová sa rozumie fyzická osoba podnikajúca na území Slovenskej republiky v oblasti obchodu s realitami.

Klientom sa rozumie akákoľvek fyzická alebo právnická osoba, ktorej realitná kancelária Lenky Škulovej poskytuje realitné služby.

Ak klient považuje služby poskytované realitnou kanceláriou za nevyhovujúce, alebo bude mať k prevedeniu obchodného prípadu iné výhrady, je oprávnený uplatniť tieto svoje výhrady (ďalej len „reklamácie“).

Reklamáciu je možné uplatniť len písomne a doručiť na adresu Lenka Škulová, Slovenskej armády 39, 953 01 Zlaté Moravce alebo mailom na adresu lenkaskulova.reality@gmail.com

Reklamácia bude realitnou kanceláriou vybavená bez zbytočného odkladu, najneskôr do 30 pracovných dní od dňa uplatnenia reklamácie, pokiaľ sa realitná kancelária s klientom písomne nedohodla inak.

Reklamáciu môže realitná kancelária uznať ako oprávnenú alebo neoprávnenú.

Pokiaľ realitná kancelária uzná reklamáciu za oprávnenú, vykoná na svoje náklady úkony, ktorými nežiadúci stav odstráni a poskytne klientovi náhradu.

Náhradou sa rozumie predovšetkým zľava na poskytovaných realitných službách a informuje o tom bezodkladne klienta.

Pokiaľ realitná kancelária uzná reklamáciu za neoprávnenú, informuje o tom bezodkladne klienta..

Na základe zistení z Reklamačných protokolov realitná kancelária, stanovuje metódy, návody a dáva pokyny, aby mohlo byť predchádzané vzniku prípadných ďalších reklamácií.

Realitná kancelária zaisťuje ochranu poskytnutých osobných údajov klientov v súlade s právnymi predpismi Slovenskej republiky.

Tento Reklamačný poriadok nadobúda účinnosť dňa 19. 4. 2019.